Zajednica država portugalskog govornog područja

Zajednica država portugalskog govornog područja (Comunidade dos Países de Língua Portuguesa - CPLP) jeste zajednica država u kojima je službeni jezik portugalski.

 Osnivanje i države članice 

CPLP osnovan je 1996. godine sa 7 država članica: Angola, Brazil, Zelenortska Republika, Gvineja Bisau, Mozambik, Portugal i Sao Tome i Principe.
Istočni Timor se pridružio zajednici 2002. godine nakon što je dobio nezavisnost od Indonezije.

Države članice:

 Angola
 Brazil
 Zelenortska Republika
 Istočni Timor
 Gvineja Bisau
 Mozambik
 Portugal
 Sao Tome i Principe

Posmatrač:

 Makao (Instituto Internacional de Macau)

 Važnost CPLP-a 
U zemljama gdje je službeni jezik portugalski živi 223 miliona ljudi. Teritorij koji CPLP pokriva ima površinu od 10.742.000 km2. Otkad je CPLP osnovan, pomogao je riješiti probleme u Sao Tomeu i Principeu i Gvineji Bisau uzrokovane državnim udarom. Zajednica je pomogla riješiti ekonomske i demokratske probleme u te dvije zemlje. Vođe CPLP-a vjeruju da će mir u Angoli i Mozambiku i nezavisnost Istočnog Timora pomoći daljnjem razvoju i jačanju Zajednice.

 Organizacija Zajednice 

Na čelu CPLP-a nalazi se izvršni sekretar, koji je odgovoran za izradu i provedbu projekata Zajednice. Sjedište mu je u Lisabonu. Izvršni sekretar ima mandat od 2 godine. Zajednicu većinom finansiraju države članice.

 Glavni ciljevi 

 CPLP-ov HIV-SIDA program – stvoren da pomogne 5 afričkih članica
 Centar za razvoj poduzetničkih sposobnosti – utemeljen u Luandi, Angola
 Centar za razvoj javne administracije – utemeljen u mjestu Maputo, Mozambik
 Centar za istočnotimorske službene jezike
 Konferencija o malariji – održat će se u Sao Tomeu i Principeu
 Cenzus portugalskog jezika
 Digitalna škola i univerzitet
 Izborna misija u Gvineji Bisau
 Hitan projekt za potporu obnove institucija u Gvineji Bisau 
 Obnova istočnotimorskog sudstva i administracije
 Borba protiv siromaštva i gladi

ImePreuzeo dužnostOtišao s dužnostiZemljaMarcolino Moco17. juli 1996.juli 2000.AngolaDulce Maria Pereirasrpanj 20001. august 2002.BrazilJoão Augusto de Médicis1. august 2002.april 2004.BrazilZeferino Martinsapril 2004.juli 2004.MozambikLuís de Matos Monteiro da Fonsecajuli 2004.trenutno vrši dužnostZelenortska Republika

 Sloboda kretanja 

Osam država portugalskog govornog područja potpisale su sporazum o prekograničnom kretanju njihovih stanovnika, kao i prava na medicinsku skrb i boravak. Zamisao o zajedničkom državljanstvu propala je zato što se nisu slagali Mozambik i Angola. Statut koji je već na snazi između Brazila i Portugala pružao bi jednaka civilna i politička prava za stanovnike bilo koje od država članica CPLP-a.

 Druge zemlje i teritoriji 

Neki Galicijci iz autonomne pokrajine Galicije u Španiji žele učestvovati u ovoj zajednici zato što je njihov jezik, galicijski, blisko povezan s portugalskim (galicijski je, praktički, dijalekt portugalskog). Sličan slučaj dogodio se i u Istočnom Timoru, koji je prije stjecanja nezavisnosti imao status posmatrača. 

Kad je CPLP osnovan, Ekvatorska Gvineja zatražila je status posmatrača. Ekvatorska Gvineja ima neka područja u kojima se govori kreolski portugalski jezik, a i kulturno je vezana s Portugalom i Sao Tomeom i Principeom. Isto tako, zemlja sarađuje s afričkim državama portugalskog govornog područja i Brazilom u obrazovanju. Na samitu u julu 2004. u Sao Tomeu i Principeu dogovoreno je da se Ekvatorska Gvineja u skoro vrijeme primi u CPLP kao posmatrač. Maroko i Makao također su zainteresirani za status posmatrača.

Instituto Internacional de Macau ima status posmatrača u Zajednici. Njegov je cilj da upozna omladinu Makaa s narodima i kulturom članica CPLP-a i tako učvrsti svoj identitet unutar Kine.

 Također pogledajte 

 Latinska unija

 Vanjski linkovi 

 Službena stranica CPLP-a (na port.)
 Seminário da CPLP - Kultura i razvoj CPLP-a (na port.)

*